CELEX: 32008D0419
Language: lv
Date: 2008-05-30 00:00:00
Title: 2008/419/EK: Komisijas Lēmums ( 2008. gada 30. maijs), ar ko groza Lēmumu 2008/377/EK par dažiem aizsargpasākumiem saistībā ar klasisko cūku mēri Slovākijā (izziņots ar dokumenta numuru K(2008) 2262) (Dokuments attiecas uz EEZ)

6.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 147/65
            
         
      KOMISIJAS LĒMUMS
   
   (2008. gada 30. maijs),
   ar ko groza Lēmumu 2008/377/EK par dažiem aizsargpasākumiem saistībā ar klasisko cūku mēri Slovākijā
   (izziņots ar dokumenta numuru K(2008) 2262)
   (Dokuments attiecas uz EEZ)
   (2008/419/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
   tā kā:
   
               (1)
            
            
               Slovākijā uzliesmojis klasiskais cūku mēris, kas, ņemot vērā dzīvu cūku un dažu cūkgaļas produktu tirdzniecību, var apdraudēt cūku saimes citās dalībvalstīs.
            
         
               (2)
            
            
               Komisijas 2008. gada 8. maija Lēmums 2008/377/EK par dažiem aizsargpasākumiem saistībā ar klasisko cūku mēri Slovākijā (2) tika pieņemts, lai pastiprinātu pasākumus, ko Slovākija veic saistībā ar Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (3).
            
         
               (3)
            
            
               Saskaņā ar 2. panta 2. punkta p) apakšpunktu Padomes 1964. gada 26. jūnija Direktīvā 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (4), administratīvais apgabals, kas ir vismaz 2 000 km2 liels un uz ko attiecas kompetento iestāžu inspekcija, Slovākijā ir kraj.
            
         
               (4)
            
            
               Pamatojoties uz rezultātiem epidemioloģiskajā izmeklēšanā, ko veica Slovākijas kompetentās iestādes, ir lietderīgi paredzēt, ka konkrētos administratīvajos apgabalos (kraj) Slovākijā jāpiemēro aizsargpasākumi pret klasisko cūku mēri.
            
         
               (5)
            
            
               Tāpēc attiecīgi jāgroza Lēmums 2008/377/EK.
            
         
               (6)
            
            
               Šajā lēmuma paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/377/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2008. gada 30. maijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 224, 18.8.1990., 29. lpp. Direktīvā jaunākie grozījumi izdarīti ar Lēmumu 2006/965/EK (OV L 397, 30.12.2006., 22. lpp.).
   
      (2)  OV L 130, 20.5.2008., 18. lpp.
   
      (3)  OV L 316, 1.12.2001., 5. lpp. Direktīvā jaunākie grozījumi izdarīti ar Komisijas Lēmumu 2007/729/EK (OV L 294, 13.11.2007., 26. lpp.).
   
      (4)  OV 121, 29.7.1964., 1977./64. lpp. Direktīvā jaunākie grozījumi izdarīti ar Lēmumu 2007/729/EK.
   
      PIELIKUMS
      
         
            “PIELIKUMS
            Šādi administratīvie apgabali Slovākijā:
            
                        —
                     
                     
                        Banskas Bistricas apgabals (Banskobystrický kraj)
                     
                  
                        —
                     
                     
                        Nitras apgabals (Nitriansky kraj)”